Diari Oficial de la Generalitat Valenciana


Sumari del DOGV 1438, del 07-12-1990 (1990/819639)

ORDRE de 25 de maig de 1990, de la Conselleria d'Agricultura i Pesca, per la qual amplia el pla d'obres i actuacions a la comarca de la Canal de Navarrès, dins de la zona desfavorida d'Énguera i la Canal (València).
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/25/(2)/dof/vci/html**

### Dades del document

Número de DOGV
:   1438

Data del DOGV
:   07-12-1990

Secció del DOGV
:   DISPOSICIONS GENERALS

Número del document
:   1990/819639


Data del document
:   25-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 25 de maig de 1990, de la Conselleria d'Agricultura i Pesca, per la qual s'amplia el pla d'obres i actuacions a la comarca de la Canal de Navarrés, dins la zona desfavorida d'Enguera i la Canal (València).  
El Decret 48/1987, de 13 d'abril, del Consell de la Generalitat Valenciana, disposa que la Conselleria d?agricultura i Pesca durà a terme les obres i actuacions que han d'escometré's a les zones desfavorides així declarades per la Comunitat Econòmica Europea en la Directiva del Consell 86/466, de 14 de juliol.  
Els municipis de la comarca de la Canal de Navarrés, Anna, Bicorp, Bolbaite, Chella, Enguera, Estubeny, Millares, Navarrés i Quesa, es corresponen amb la indicada zona d'Enguera i la Canal.  
Mitjançant l?Ordre de 10 d'agost de 1989, del Conseller d'Agricultura i Pesca, es va aprovar el pla d'obres i actuacions a la comarca de la Canal de Navarrés, que estableix actuacions i obres en matèria de millora dels camins d'accés a les explotacions i també el condicionament, racionalització i implantació, si és el cos, de regadius.  
El Reglament (CEE) número 1118/88 del Consell, de 25 d'abril de 1988, que estableix una acció comuna per al desenvolupament agrari a determinades regions d'Espanya, i el Reglament (CEE) número 4256/88, del Consell, de 19 de desembre de 1988, aprovant les disposicions d?aplicació del Reglament (CEE) número 2052/88, pel que fa al FEOGA, secció orientació, i pel que fa a la promoció del desenvolupament i de l'ajustament estructural de les regions menys desenvolupades, estableixen, entre altres, com a accions agràries susceptibles de la inclusió en programes comunitaris i de la participació financera, la millora de la infrastructura rural i, en particular, l?electrificació i la conducció d'aigua potable a les explotacions agrícoles i a les poblacions.  
Es una de les deficiències constatades a la comarca la necessitat de la millora del proveïment d'aigua potable a les poblacions, en els casos en què s'ha produït un deteriorament del servei actual per contaminació de les aigües.  
Per això, i fent ús de les facultats que em són atribuïdes,  
ORDENE:  
Article primer  
Aprovar l'ampliació del pla d'obres i actuacions a la comarca de la Canal de Navarrés, incloent-hi les obres de equipament i electrificació de sondejos i duta d'aigües, el fi de les quals siga el proveïment de poblacions, en els casos que s'haja produït una minva en la qualitat de les aigües.  
Article segon  
D'acord amb l'article 62 de la Llei de Reforma i Desenvolupament Agrari, les obres objecte d'aquesta ampliació del pla d'equipament i electrificació de sondejos i conducció d'aigües per al proveïment de les poblacions, quedaran classificades com a obres d'interés general, incloses en el grup a) de l'article 61 de la Llei, per la qual cosa seran totalment subvencionades.  
DISPOSICIONS FINALS  
Primera  
Facultar la Direcció General de Desenvolupament Agrari perquè puga dictar totes les disposicions que calguen per al desenvolupament d'aquesta ordre.  
Segona  
Aquesta ordre vigeix l?endemà de la publicació en el Diari Oficial de la Generalitat Valenciana.  
Valencia, 25 de maig de 1990.  
El Conseller d?agricultura i Pesca,  
LLUÍS FONT DE MORA I MONTESINOS


Còpia Permalink ELI